Aleixandre lo Gran

Aleixandre III de Macedonya dito lo Gran u tamién a vegatas Aleixandre Magno (Μέγας Αλέξανδρος en idioma griego), naixito lo 21 de chulio d'o 356 aC y muerto lo 10 de chunio d'o 323 aC, estió rei de Macedonya (336-323 aC), conqueridor de l'Imperio Persa Aquemenida y un d'os líders militars mas importants d'o mundo antigo.

A suya persona inspiró obras literarias medievals como Historia Alexandri Magni, que fan part d'o ciclo literario dito Materia de Roma, o suyo caballo Bucefalo tamién estió prou conoixito y tamién bi ha literatura que charra sobre él.

 Biografía 
Aleixandre yera fillo de Filipo II de Macedonya, y en l'anyo 338 aC, encara gobernando su padre ya comandó la caballería en la batalla de Queronea, con victoria macedonya. En l'anyo 336 aC fue asasinau su padre y lo succedió. Os tracios y os griegos de Tesalia, d'Atenas y de Tebas se sublevoron, o que obligó a Aleixandre a reaccionar con una serie d'accions militars conoixidas como campanya balcanica d'Aleixandre lo Gran. Mientres yera combatindo contra os tracios en l'anyo 335 aC recibió una embaixada de celtas orientals que remató en a firma d'un tractau d'amistat. Esta embaixada ye mencionada por Flavio Arriano en a suya AnabasiJean Markale Los celtas y la civilización celta. Taurus humanidades, 1992. pp86-87. Bels historiadors suchieren que este acto diplomatico yera una evaluación d'o poder militar macedonyo.Stipcevic Aleixandre consiguió tornar a tener sozmesos a los griegos con un eixemplo contundent como la presa de Tebas, ciudat que quedó destruita y a on se produció una gran mortalera. Con as mugas occidentals y septentrionals aseguradas podeba encomenzar a luita contra os aquemenidas en Asia la Chica.

En l'anyo 334 aC pasó lo Helesponto, encomenzó a conquiesta sistematica d'Asia la Chica y consiguió esconfir a l'exercito de Darío en Granico en l'anyo 334 aC y Iso en l'anyo 333 aC con l'aduya d'a caballería y d'as falanches macedonyasGérard Chaliand, Jean-Pierre Rageau Atlas de los Imperios. De Babilonia a la Rusia Soviética Paidós 2001. Fue recibito sin resistencia en Echipto y fundó la ciudat d'Aleixandría. Ya teneba dominada tota a costa d'a Mediterrania oriental, y se'n tornó enta o norte pa tener un enfrentamiento decisivo contra Darío.

Dimpués d'a Batalla de Gaugamela en l'anyo 331 aC teneba sozmesas totas as capitals de l'Imperio Aquemenida. Darío fuyió a los confins d'o reino y Aleixandre mandó encorrer-lo, y pa ixo continó a conquiesta de territorios dillá d'as mugas septentrionals de l'anterior Imperio Aquemenida ocupando tierras d'Asia Central entre os anyos 330 aC y 328 aC.

Una vegada que cumplió os suyos obchectivos en Asia Central se'n tornó y s'adrezó a la compleganza d'o río Indo, que heba estau a ventena satrapía de l'Imperio Aquemenida. A campanya encomenzó en verano de l'anyo 327 aC. Venció a los guerrers assakenoi (tribus montanyesas asvakas) y fació pactos con rei Omphi de Taxila. Esto li permitió de trescruzar lo río Indo en l'anyo 326 aC y luitar contra lo rei Poros de Punchab, que fue esconfito pero a qui dimpués li retornó o suyo reino.Carmen García Ormaechea "INDIA INMORTAL". Historia 16. 72-73. Plutarco parla d'una entrevista en Punchab entre Aleixandre lo Gran y Sandrocottos u Chandragupta, un cheneral que dimpués creyaría a Dinastía Maurya. Dimpués de dominar o Punchab Aleixandre trescruzó o río Ravi pa entrar en a compleganza d'o río Gangas, pero gran part d'o suyo exercito se niega a continar y Aleixandre se vei obligau a tornar-se-ne a l'ueste aproveitando o curso d'o río Indo. Arriban en o Delta de l'Indo en l'anyo 325 aC con muitas perduas por as malautías y os ataques d'os indios. Part d'o suyo exercito torna por mar, y atra dirichida por él mesmo se'n torna por tierras aridas en condicions duras. Encara que heba tenito exitos militars, estas campanyas resultoron un fracaso politico.

Muere en l'anyo 323 aC de paludismo en Babilonia.

 Mencions en fuents aragonesas 
En o Liber Regum li dicen Alexandre:

En a traducción aragonesa de "Breviarium ab urbe condita" lo mencionan una vegata como Alexandre macedonyo y as atras como Alexandre el Grant:

En o Libro d'el TrasoroDawn E. Prince (ed.). The Aragonese version of Brunetto Latini's Libro del trasoro. Madison, 1995 se li nombra mas que mas Alixandre, bellas vegatas Alixandre el Grant y tamien en bel caso como Alexandre.

En as actas d'o proceso de Corz de Zaragoza de 1398-1400 escriben:

Se conservan dos manuscritos d'o "Libro d'Alexandre" en castellano, un d'os cuals tien muitos aragonesismos, y atribuito a lo riojano Gonzalo de Berceo. As fuents d'o Libro d'Alexandre son o poema francés Roman d'Alexandre y Historia de Praeliis.Eduardo Vicente de Vera El aragonés: Historiografía y Literatura, Zaragoza, Mira editores, 1992.

 Bibliografía 
 Fuents 








 Obras modernas 








 Referencias 

 Vinclos externos 

Categoría:Reis de Macedonya
Categoría:Faraons
Categoría:356 aC (naixencias)
Categoría:323 aC (muertes)
Categoría:Antigos macedonyos